प्रधानमंत्री वय वंदना योजना

भारत सरकार ने प्रधानमंत्री वय वंदना योजना (पीएमवीवीवाई) नाम से देश के वरिष्ठ नागरिको के लिए एक पेंशन योजना की शुरुआत की है। योजना के तहत 60 वर्ष या इससे अधिक उम्र के लोगो को लाभ मिलेगा। 60 वर्ष से ऊपर की आयु वाले सभी नागरिक 15 लाख रुपए तक का निवेश कर सकते हैं। निवेश के आधार पर वरिष्ठ नागरिक 1000 से लेकर 9250 रुपये प्रति माह की पेंशन ले सकते हैं। इस योजना में जीएसटी पर छूट मिलती है। प्रधानमंत्री वय वंदना योजना वरिष्ठ पेंशन बीमा योजना (2014) की तरह ही है, जिसे साल 2014-15 में केंद्र सरकार द्वारा लॉन्च किया गया था। इस स्कीम को सबसे पहले यूनियन बजट 2003-04 (अटल बिहारी वाजपेयी के कार्यकाल) के दौरान लॉन्च किया गया था।

इस योजना को प्रधानमंत्री नरेन्द्र मोदी द्वारा 4 मई 2017 को आरम्भ किया गया।

योजना के बारे में 
भारत सरकार द्वारा देश में विशेष रूप से 60 वर्ष या उससे अधिक आयु के वरिष्ठ व्यक्तियों के लिए प्रधान मंत्री वय वंदना योजना शुरू की है, यह एक निवेश पेंशन योजना है। यह योजना 4 मई, 2017 से 31 मार्च, 2020 तक उपलब्ध थी। लेकिन भारतीय जीवन बीमा निगम (LIC) की प्रधानमंत्री वय वंदना योजना को अब 31 मार्च, 2020 से आगे तीन वर्षों की अवधि के लिए 31 मार्च 2023 तक बढ़ा दिया गया है। एलआईसी ऑफ इंडिया, प्रधानमंत्री वय वंदना योजना को संचालित करने के लिए पूरी तरह से अधिकृत है।

प्रधानमंत्री वय वंदना योजना के तहत निवेश आप सिर्फ LIC (Life Corporation Of India) के माध्‍यम से कर सकते हैं। निवेश करने की न्‍यूनतम राशि 1,50,000 है। तथा अधिकतम 15,00000 तक आप निवेश कर सकते हैं। इस योजना के तहत सीनियर सिटीजन को निवेश पर अन्य योजनाओं के मुकाबले ज्यादा ब्याज मिलता है। इस योजना में 60 साल या उससे अधिक उम्र के लोग मासिक या सालाना पेंशन प्लान चुन सकते हैं।

LIC की प्रधानमंत्री वय वंदना योजना वरिष्ठ नागरिकों के लिये है, ज्यादा जानकारी के लिये LIC की वेबसाईट पर जाकर देख सकते हैं।

सन्दर्भ